Eba le Tumelo go Modimo
Karolo ya Ditaba Bakeng sa Babegi ba Ditaba
MABAPI LE RENA
Lenaneo la Thuto ya Beibele
O ka rata go bala sehlogo se ka leleme lefe? %%
Ke Maina a Bomang ao a Ngwadilwego ka “Pukung ya Bophelo”?
‘Puku ya bophelo,’ yeo gape e bitšwago “lengwalo la go phuthwa la bophelo” goba “puku ya kgopotšo,” e na le maina a batho bao ba tlago go hwetša mpho ya bophelo bjo bo sa felego. (Kutollo 3:5; 20:12; Maleaki 3:16) Modimo o kgetha maina ao go ithekgile ka gore motho yoo o kwa melao ya gagwe.—Johane 3:16; 1 Johane 5:3.
Modimo o gopola yo mongwe le yo mongwe wa bahlanka ba gagwe ba botegago, bjalo ka ge eka o ngwadile maina a bona ka pukung, ga e sa le go tloga “go theweng ga lefase” la batho. (Kutollo 17:8) Go bonagala monna yo a botegago e lego Abele e bile motho wa mathomo yoo leina la gagwe le ilego la ngwalwa ka pukung ya bophelo. (Baheberu 11:4) Lega go le bjalo, puku ya bophelo ga e fo ba lelokelelo la maina, ka gobane e re bontšha gore Jehofa ke Modimo yo lerato yoo ‘a tsebago ba gagwe.’—2 Timotheo 2:19; 1 Johane 4:8.
Na maina a ka phumolwa ka “pukung ya bophelo”?
Ithute ka mo go Oketšegilego
Na o ka Phela ka mo go sa Felego?
Tsogo ya Bahu ke Eng?